Цягнік  
*Якаў Тайц*

*Пераклаў з рускага Алесь Сачанка*

Паўсюль снег.

У Алесі санкі. У Міхася санкі. У Юрася санкі. У Волі санкі. Адзін тата без санак.

Ён узяў Воліны санкі, прычапіў да Юрасёвых. Юрасёвы да Міхасёвых. Міхасёвы — да Алесіных. Атрымаўся цягнік.

Міхась крычыць:

— Ту-ту!

Ён машыніст.

Алеся крычыць:

— Пакажыце вашы білеты!

Яна правадніца.

А тата цягне за вяроўку ды кажа:

— Чух-чух… Чух-чух…

Значыць, ён паравоз.